《久雨》
宋代·孔平仲

一日三日雨，雨中有青天。未能舒叆叇，何苦弄潺湲。

卷海长风舒，倾河白日边。泥鸣万丸跃，瓦破百绳穿。

鸟雀深依舍，蛟龙痛着鞭。醉阴昏翠巘，走浊乱青川。

急洒随奔电，馀霏倚断烟。兴居愁湿热，行步阻流泉。

闵仆衣为障，看儿板作船。稍移茶近火，更使带添绵。

僻陋无人迹，幽閒足昼眠。梦回闻点滴，垂晚兴萧然。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。